Eduardo Galeano

Eduardo Germán Hughes Galeano (heñóikuri ára 3 jasyporundy ary 1940-pe, táva Montevideo, Uruguái retãme - 13 jasyrundy, ary 2015). Marandumyasãihára, mombe’uhára ha haira’ãhára. Ha’éniko peteĩ ára anduha (arandu) ijojahaỹva, ipyapy, iñe’ẽresakuaite ha ipy’aguasúva.

14 ary ombotývo oñepyrũ omba’apo marandumyasãihápe, omoherakuãháme ta'ãngamimi ha’e ojapóva ha hasýgui pe herajoapy peteĩha (Hughes), ha’evoi ojeherókuri “Gius”. Uperiremínte, oñepyrúvo omyasãi umi hembihai, oipurúntema pe herajoapy mokõiha ha upe guive opyta Galeano-pe. Hekove pukukuépe ojapóma opaite mba’e: parehára ha ta’ãngahaihára, mba’apohára mymbachu’ijukaha ojejapohápe, irujerurehára, haipya’ehára ha virurerekuára virurógape. Oikundaha, oikuaa, oñandu pypuku ha ohayhu ko ñande Amérika rekove ha rembiasa’asy.

Oñepyrũrõguare 1960-pe, oikova’ekue chugui haihára ruvicha kuatiahaipyre “Marcha”-pe. Ary 1964-pe oisãmbyhy kuatiahaipyre “Epoca”.
Ary 1973-pe, ijetu’úgui hendive, oho oiko Argentina-pe ha upépe omoheñói ha oisãmbyhy kuatiahaipyre “Crisis”. Ary 1975 oho España-pe ha oiko Calella, Barcelona-pe. Upépe oirõguare heta hembihai omyasãikuri opaichagua kuatiahaipyre rupi; ha upekuévo omba’apo peteĩ pukoe Alemaña-gua ndive ha avei peteĩ ta’ãngambyry Méhiko-pegua ndive.

Omano ára 12 jasyrundy ary 2015-pe, táva Montevideo-me.

Hembiapo apytépe jajuhukuaa.
1963: Los días siguientes,
1964: China ha Crónica de un desafío,
1967: Guatemala, un país ocupado
1971: Las venas abiertas de América latina
1973: Vagamundo
1975: La canción de nosotros
1978: Días y noches de amor y de guerra
1982: Memoria del fuego (1982: Los nacimientos; 1984: 'Las caras y las máscaras; ha 1986: El siglo del viento)
1986: El siglo del viento1989: 'El libro de los abrazos
1989: Nosotros decimos no
1990: América Latina para entenderte mejor ha Palabras: antología personal
1992: Ser como ellos y otros artículos
1993: Las palabras andantes ha Amares
1994: Úselo y tírelo
1995: El fútbol a sol y sombra
1998: Patas arriba. La escuela del mundo al revés
1999: Carta al ciudadano 6.000 millones
2004: Bocas del tiempo
2006: El viaje
2007: Carta al señor futuro
2008: Espejos. Una historia casi universal

Ary 1985 guive, Eduardo Galeano oikojey táva Montevideo-pe omba’apohápe, jepiveguáicha ñe’ẽporãhaipyre apópe ha marandumyasãihárõ.

 Enlaces 
Ohai: David Galeano Olivera

Ñemohenda:Tekove Uruguaigua
Ñemohenda:Ñe'ẽpapára Uruguaigua